संक्षेप करने के लिए दस्तावेज़: 1962 में दोनों देशों के बीच एक जंग भी हो चुकी है, जिसमें भारत को शर्मनाक हार का सामना करना पड़ा था. पाकिस्तान चीन का सदाबहार दोस्त है, जहां चीन ने चाइना पाकिस्तान इकनॉमिक कॉरिडोर परियोजना के तहत 60 अरब डॉलर का निवेश किया है.

भारत और पाकिस्तान में ऐतिहासिक रूप से शत्रुतापूर्ण संबंध रहे हैं. दोनों देशों के बीच दो युद्ध हो चुके हैं. इसके अलावा कश्मीर को लेकर भी दोनों देशों में तनाव अक्सर बने रहते हैं. 

चीन और पाकिस्तान में दोस्ती तो है, लेकिन भारत-पाकिस्तान के बीच को दोनों युद्धों (1965 और 1971) में चीन तटस्थ रहा था. चीन ने इन युद्धों में पाकिस्तान को भारत के ख़िलाफ़ सैन्य मदद नहीं की थी. 

जब भारत और पाकिस्तान में तनाव होता है तो चीन के रुख़ का इंतजार सबको रहता है. पाकिस्तान को उम्मीद रहती है कि चीन की सहानुभूति उसके साथ रहेगी. हालांकि चीन का कश्मीर पर रुख़ रहा है कि दोनों देश इस मुद्दे को बातचीत के ज़रिए सुलझाएं. 

पिछले दो हफ़्तों से भारत और पाकिस्तान के बीच राजनयिक संबंध सबसे निचले स्तर पर पहुंच गए हैं. भारत प्रशासित कश्मीर के पुलवामा ज़िले में 40 से ज़्यादा सीआरपीएफ़ के जवानों के मारे जाने के बाद भारत ने पाकिस्तान के बालाकोट में कार्रवाई की. 

इसके बाद पाकिस्तान नियंत्रण रेखा के पार भारत के एक लड़ाकू विमान को मार गिराया और पायलट को गिरफ़्तार कर लिया. हालांकि पाकिस्तान ने पायलट को रिहा कर दिया लेकिन हालात अब भी तनावपूर्ण हैं. 

कहा जा रहा है कि भारत ने 1971 के बाद पहली बार पाकिस्तान में इस तरह का हमला किया. जिस कश्मीर को लेकर विवाद है उससे चीन की भी सीमा लगती है. चीन के पाकिस्तान और भारत के साथ अलग-अलग संबंध हैं लेकिन उसके लिए दोनों में किसी एक देश का खुलकर पक्ष लेना आसान नहीं है. 

चीन का पाकिस्तान से बेहद क़रीबी के आर्थिक, राजनयिक और सैन्य संबंध हैं. चीन अमरीका से लंबे ट्रेड वॉर का सामना कर रहा है और वो वैकल्पिक साझेदार की तलाश में है. 

ऐसे में भारत जैसी उभरती अर्थव्यवस्था चीन के लिए कोई ख़राब विकल्प नहीं है. प्रधानमंत्री मोदी अपने पांच साल के कार्यकाल में कई बार चीन जा चुके हैं. 

इस हफ़्ते चीन के विदेश मंत्रालय ने भारत और पाकिस्तान से आत्मसंयम बनाए रखने और इलाक़ाई शांति और स्थिरता पर ध्यान देने के लिए कहा था. 

पाकिस्तान के विदेश मंत्री महमूद क़ुरैशी ने इस तनाव के बीच चीन के विदेश मंत्री वांग यी को...\nसंक्षेप उसी भाषा में जिसमें दस्तावेज़ है:
भारत का चीन सबसे बड़ा पड़ोसी है, जिससे भारत की लंबी सीमा लगी हुई है. दोनों देशों के बीच 3,500 किलोमीटर की सरहद है.